પુત્ર મિખાઇલ અને પુત્રી શીનાના નામ પાછળ પરીએ તેના પિતાની અટક બોરા લગાવી. બંનેના જન્મ-દાખલા પર પણ માતા-પિતા તરીકે પરીના પિતા ઉપેન્દ્ર બોરા અને માતા દુર્ગારાનીનું જ નામ છે. પરી ફરીથી કોલકાતા આવી અને સંજીવ ખન્ના સાથે પ્રેમ-સંબંધ બાંધ્યો. બાદમાં તેને સંજીવ સાથે લગ્ન કરી લીધા. સંજીવથી તેને એક પુત્રી થઈ જેનું નામ વિધિ છે. ૧૯૯૬માં પરી મુંબઈ આવી ગઈ. તે પતિ સંજીવથી અલગ થઈ ચૂકી હતી અને પોતાની નવી ઓળખ બનાવવા ઇચ્છતી હતી.